Zulin Aziz

Farah Azleenda Abdul Aziz atau lebih dikenali sebagai Zulin Aziz (lahir 26 November 1989) ialah seorang pelakon, pelawak, pengacara, penyanyi dan penyampai radio Malaysia, beliau merupakan bekas alumni Pilih Kasih musim pertama dan penyampai radio Suria FM.

Kerjaya
Zulin Aziz memulakan kerjaya lakonan pada 2009 selepas bakatnya dicungkil oleh Datuk Rosyam Nor menerusi rancangan pencarian bakat baharu dalam bidang lakonan, Pilih Kasih musim pertama yang mana beliau merupakan salah seorang daripada 20 finalis.

Penampilan drama televisyen pertama Zulin ialah Begitukah Cinta yang dibintangi oleh Nazim Othman dan Ainul Aishah yang disiarkan di TV3 pada 2011. Beliau ditawarkan oleh pengarah Shamyl Othman bagi membintangi filem Rembat yang dibintangi oleh Zizan Razak dan Shaheizy Sam; Zulin menjayakan watak Didie. Filem ini ditayangkan pada 8 Oktober 2015.

Zulin memulakan kerjaya muziknya pada 2017 dengan mengeluarkan single sulungnya bertajuk "Terbiar" yang bergenre bossa balada hasil nukilan Aiyad Sakti dan Ijoo Omar. Diikuti dengan single kedua, "Keliru" yang dikeluarkan pada Februari 2018.

Sejak Julai 2016, beliau menjadi penyampai radio Suria FM. Zulin merupakan antara penyampai baru yang diserapkan ke Suria termasuk Fizi Ali dan Suraya Borhan. Zulin memgang watak Mira Edora Senrose dalam filem aksi komedi suspens 2016, Bo-Peng yang dibintangi oleh Nabil Ahmad dan Johan As'ari.

Kehidupan peribadi
Zulin lahir dan membesar di Kuala Lumpur. Beliau merupakan salah seorang bekas pelajar di Sekolah Menengah Kebangsaan Taman Desa, Bandar Country Homes. Pada Mac 2018, beliau mendedahkan di akaun Twitter miliknya bahawa beliau pernah menjadi mangsa dera pembantu rumahnya sendiri semasa zaman kanak-kanaknya.

Zulin mempunyai seorang anak angkat yang bernama Puteri Eryna Amanda yang juga anak kepada rakan baiknya yang turut berkhidmat sebagai pembantu peribadinya.

Pada Januari 2018, beliau menyatakan kekesalan apabila digelar 'Perempuan Melayu Jahat' oleh seorang wanita yang tidak dikenali gara-gara kenyataannya dalam artikel ‘Zulin tak kisah bermadu’ yang disiarkan dalam akhbar Harian Metro.

Pada Disember 2017, Zulin dikesan menghidap penyakit cyst selepas mengadu sakit perut dan cirit birit.

Pada 20 Februari 2022, Zulin sah menjadi isteri kepada Farhan Norzaini yang merupakan rakan kongsi perniagaannya.

Filemografi

Filem

Drama

Telefilem

Televisyen

Radiografi

Radio

Diskografi

Anugerah dan pencalonan

Rujukan

Pautan luar
 

Kelahiran 1989
Orang dari Kuala Lumpur
Pelakon wanita Malaysia
Orang hidup
Pelakon wanita Malaysia abad ke-21
Pelakon televisyen Malaysia
Pelakon filem Malaysia
Pengacara televisyen Malaysia
Pelawak Malaysia
Orang Malaysia berketurunan Melayu
Muslim Malaysia
Peserta Pilih Kasih
Peragawati Malaysia
Penyampai radio Malaysia